Jāzepa Vītola Latvijas Mūzikas akadēmijas Uzņemšanas noteikumu
studiju virziena Izglītība un pedagoģija
īsā cikla profesionālās augstākās izglītības studiju programmā un profesionālajā bakalaura studiju programmā
2026./2027. akadēmiskajam gadam
1. daļa
Uzņemšanas noteikumi

Izdoti, pamatojoties uz Augstskolu likuma 46. panta otro daļu

Apstiprināti
Jāzepa Vītola Latvijas Mūzikas akadēmijas
2025. gada 5. novembra Senāta sēdē, protokols nr.8
Ar grozījumiem 2026.gada 17.jūnija JVLMA Senāta sēdē, protokols Nr.9

I. Vispārīgie jautājumi

1. Uzņemšanas noteikumi (turpmāk tekstā – Noteikumi) nosaka prasības, kritērijus un kārtību uzņemšanai Jāzepa Vītola Latvijas Mūzikas akadēmijas (turpmāk tekstā JVLMA) studiju virziena Izglītība un pedagoģija īsā cikla profesionālās augstākās izglītības studiju programmas Mūzikas, dejas, mākslas skolotājs apakšprogrammās Mūzikas skolotājs un Deju skolotājs, kā arī profesionālās bakalaura studiju programmas Mūzikas, teātra mākslas, dejas, vizuālās mākslas skolotājs apakšprogrammās Skolotājs mūzikā un kultūras studijās (izņemot Kora diriģēšanas skolotāju un Skaņu režijas skolotāju) un Skolotājs dejā un kultūras studijās. 
2026./2027. akadēmiskajā gadā nav paredzēts uzņemt studiju virziena Izglītība un pedagoģija īsā cikla profesionālās augstākās izglītības studiju programmas Mūzikas, dejas, mākslas skolotājs apakšprogrammā Mākslas skolotājs un profesionālās bakalaura studiju programmas apakšprogrammā Skolotājs mākslā un kultūras studijās un Skolotājs teātra mākslā un kultūras studijās.
2. Noteikumi izstrādāti saskaņā ar Augstskolu likuma 45., 46., 47., 52., 59., 83., 83.¹ un 85. panta prasībām, Izglītības likuma 3. un 12. panta prasībām, JVLMA Satversmi, ievērojot Ministru kabineta noteikumus par prasībām, kritērijiem un kārtību uzņemšanai studiju programmās.
3. JVLMA nedrīkst radīt nekādas tiešas vai netiešas priekšrocības personai attiecībā uz tās uzņemšanu studiju programmā, kas ir pretrunā ar JVLMA uzņemšanas noteikumiem, normatīvajiem aktiem vai vispārējiem tiesību principiem.
4. Noteikumi veido uzņemšanas noteikumu studiju programmās pirmo daļu, noteikumu otrā daļa ir Uzņemšanas papildu prasību (iestājpārbaudījumu) saturs, kuru apstiprina JVLMA Senāts.
5. Uzņemšanu studiju programmā nodrošina JVLMA izveidotā Uzņemšanas komisija, kas darbojas saskaņā ar JVLMA Senāta apstiprināto nolikumu.
6. Jautājumus par uzņemšanu, kuri šajos noteikumos nav reglamentēti, izlemj Uzņemšanas komisija.
7. JVLMA reflektantus ar naktsmītni nenodrošina.
8. JVLMA uz iestājpārbaudījumu norisi reflektantu nodrošina ar koncertmeistaru tikai pēc reflektanta rakstveida pieprasījuma (pieprasījums iesniedzams Noteikumu 16. punktā noteiktajā kārtībā un termiņā).

II. Uzņemšanai studiju programmā nepieciešamā iepriekš iegūtā izglītība
9. Uzņemšanai īsā cikla profesionālās augstākās izglītības studiju programmā un profesionālajā bakalaura studiju programmā ir nepieciešama vispārējā vidējā vai profesionālā vidējā izglītība, tostarp nokārtoti centralizētie eksāmeni mācību priekšmetos Latviešu valoda, Matemātika un Svešvaloda.
9.1. Personām, kuras vidējo izglītību ieguvušas līdz 2004. gadam, personām, kuras vidējo izglītību ieguvušas ārvalstīs, kā arī personām ar īpašām vajadzībām centralizētie eksāmeni nav jākārto. Centralizēto eksāmenu matemātikā var nekārtot personas, kuras vidējo izglītību ieguvušas līdz 2008. gadam (ieskaitot). Kārtību, kādā studiju programmās tiek uzņemtas personas, kuras nav kārtojušas centralizētos eksāmenus, nosaka Noteikumu 14.3.1. apakšpunktā formulētie nosacījumi.

III. Iestājpārbaudījumi uzņemšanai īsā cikla profesionālās augstākās izglītības studiju programmā
10. Lai konstatētu profesionālās sagatavotības atbilstību studiju uzsākšanai JVLMA īsā cikla profesionālās augstākās izglītības studiju programmā Mūzikas, dejas, mākslas skolotājs, visiem reflektantiem ir jākārto papildu prasību pārbaude (iestājpārbaudījumi) attiecīgajā apakšprogrammā/ specializācijā atbilstoši Augstākās izglītības padomē saskaņotām prasībām:
10.1. apakšprogrammā Mūzikas skolotājs
10.1.1. specializācijās klavierspēles, akordeona spēles, vijoļspēles, alta spēles, čella spēles, kontrabasa spēles, kokles spēles, ģitāras spēles, flautas spēles, obojas spēles, klarnetes spēles, fagota spēles, saksofona spēles, mežraga spēles, trompetes spēles, trombona spēles, eifonija spēles, tubas spēles, sitaminstrumentu spēles skolotājs 
· instrumenta spēle (prioritārs, koeficients 5, sask. ar 19.8. punktu);
· kolokvijs instrumenta spēlē un skolotāja profesionālās atbilstības noskaidrošanai (koeficients 2, sask. ar 19.8. punktu);
· mūzikas teorija un analīze (koeficients 3, sask. ar 19.8. punktu).
10.1.2. specializācijā Mūzikas teorijas un literatūras skolotājs
· mūzikas teorija un analīze (prioritārs, koeficients 5, sask. ar 19.8. punktu);
· mūzikas literatūra un kolokvijs skolotāja profesionālās atbilstības noskaidrošanai (koeficients 3, sask. ar 19.8. punktu).
10.1.3. Specializācijā Mūzikas skolotājs pirmsskolā  
· [bookmark: _Hlk230785740]dziedāšana un klavierspēle (prioritārs, koeficients 5, sask. ar 19.8. punktu);
· kolokvijs mūzikas aktualitātēs un skolotāja profesionālās atbilstības noskaidrošanai (koeficients 2, sask. ar 19.8. punktu); 
· mūzikas teorija un analīze (koeficients 3, sask. ar 19.8. punktu).
10.2. apakšprogrammā Deju skolotājs
· dejas demonstrējums (prioritārs, koeficients 5, sask. ar 19.8. punktu);
· ritma izjūtas demonstrējums (koeficients 3, sask. ar 19.8. punktu);
· kolokvijs dejas mākslas jautājumos un skolotāja profesionālās atbilstības noskaidrošanai (koeficients 2, sask. ar 19.8. punktu).

IV. Iestājpārbaudījumi uzņemšanai profesionālajā bakalaura studiju programmā
11. Lai konstatētu profesionālās sagatavotības atbilstību studiju uzsākšanai JVLMA profesionālajā bakalaura studiju programmā Mūzikas, teātra mākslas, dejas, vizuālās mākslas skolotājs, visiem reflektantiem ir jākārto papildu prasību pārbaude (iestājpārbaudījumi) attiecīgajā apakšprogrammā/ specializācijā/ profilā atbilstoši Augstākās izglītības padomē saskaņotām prasībām:
11.1. apakšprogrammā Skolotājs mūzikā un kultūras studijās
11.1.1. [bookmark: _heading=h.8ory6ldzs3z2]specializācijā Vispārējās izglītības mūzikas skolotājs
· diriģēšana, dziedāšana un klavierspēle (prioritārs, koeficients 5, sask. ar 19.8. punktu);
· kolokvijs kora mūzikas aktualitātēs un skolotāja profesionālās atbilstības noskaidrošanai (koeficients 2, sask. ar 19.8. punktu); 
· mūzikas teorija un analīze (koeficients 3, sask. ar 19.8. punktu).
11.1.2. specializācijā Profesionālās izglītības mūzikas skolotājs profilā klavierspēles, akordeona spēles, vijoļspēles, alta spēles, čella spēles, kontrabasa spēles, kokles spēles, ģitāras spēles, flautas spēles, obojas spēles, klarnetes spēles, fagota spēles, saksofona spēles, mežraga spēles, trompetes spēles, trombona spēles, eifonija spēles, tubas spēles, sitaminstrumentu spēles skolotājs
· instrumenta spēle (prioritārs, koeficients 5, sask. ar 19.8. punktu);
· kolokvijs instrumenta spēlē un skolotāja profesionālās atbilstības noskaidrošanai (koeficients 2, sask. ar 19.8. punktu);
· mūzikas teorija un analīze (koeficients 3, sask. ar 19.8. punktu).
11.1.3. specializācijā Profesionālās izglītības mūzikas skolotājs profilā mūzikas teorijas un literatūras skolotājs
· mūzikas teorija un analīze (prioritārs, koeficients 5, sask. ar 19.8. punktu);
· mūzikas literatūra un kolokvijs skolotāja profesionālās atbilstības noskaidrošanai (koeficients 3, sask. ar 19.8. punktu).
11.1.4. specializācijā Profesionālās izglītības mūzikas skolotājs profilā populārās un džeza mūzikas skolotājs (džeza instrumentu spēles skolotājs (konkrēta mūzikas instrumenta nosaukums) vai džeza mūzikas dziedāšanas skolotājs)
· džeza instrumenta spēle / džeza vokāls (prioritārs, koeficients 5, sask. ar 19.8. punktu);
· kolokvijs džeza mūzikā un kolokvijs skolotāja profesionālās atbilstības noskaidrošanai (koeficients 2, sask. ar 19.8. punktu);
· mūzikas teorija un analīze (koeficients 3, sask. ar 19.8. punktu).
11.1.5. specializācijā Profesionālās izglītības mūzikas skolotājs profilā akadēmiskās dziedāšanas skolotājs
· dziedāšana (prioritārs, koeficients 5, sask. ar 19.8. punktu);
· kolokvijs vokālajā mūzikā un kolokvijs skolotāja profesionālās atbilstības noskaidrošanai (koeficients 2, sask. ar 19.8. punktu);
· mūzikas teorija un analīze (koeficients 3, sask. ar 19.8. punktu).
11.2. apakšprogrammā Skolotājs dejā un kultūras studijās
· dejas demonstrējums (prioritārs, koeficients 5, sask. ar 19.8. punktu);
· ritma izjūtas demonstrējums (koeficients 3, sask. ar 19.8. punktu);
· kolokvijs dejas mākslas jautājumos un kolokvijs skolotāja profesionālās atbilstības noskaidrošanai (koeficients 2, sask. ar 19.8. punktu).
12. Ja pēc JVLMA īsā cikla profesionālās augstākās izglītības studiju programmas Mūzikas, dejas, mākslas skolotājs (kods 41 141) apguves persona vēlas turpināt studijas profesionālās bakalaura studiju programmas Mūzikas, teātra mākslas, dejas, vizuālās mākslas skolotājs (kods 42 141) atbilstošajā apakšprogrammā, specializācijā un /vai profilā ar mērķi iegūt profesionālo bakalaura grādu un 6. līmeņa skolotāja profesionālo kvalifikāciju, īsā cikla studiju programmas absolventam ir tiesības pretendēt uz studijām atbilstošās apakšprogrammas un/vai specializācijas 5. semestrī JVLMA Senāta apstiprinātajā nolikumā “Jāzepa Vītola Latvijas Mūzikas akadēmijas Nolikums par studiju uzsākšanas kārtību vēlākos studiju posmos studiju virziena Izglītība, pedagoģija un sports studiju programmās” noteiktajā kārtībā.

V. Uzņemšana studiju programmās
13. Reflektantu reģistrācija (dokumentu pieņemšana) studijām īsā cikla profesionālās augstākās izglītības studiju programmā un profesionālajā bakalaura studiju programmā notiek elektroniski no 2026. gada 1. jūnija līdz 26. jūnijam JVLMA mājaslapas www.jvlma.lv Uzņemšanas sadaļā norādītajā kārtībā 2026./2027. akadēmiskajam gadam un klātienē  2026. gada 25. un 26. jūnijā no plkst. 10.00 līdz 16.00, 27. jūnijā no plkst. 10.00 līdz 14.00, adrese: Jāzepa Vītola Latvijas Mūzikas akadēmija, Krišjāņa Barona iela 1, Rīga, LV – 1050.
14. [bookmark: _heading=h.kho7u4tronmf]Reģistrējoties studijām, persona, kura pretendē uz uzņemšanu studiju programmā:
14.1. sniedz ziņas JVLMA reģistratoram par izvēlēto studiju programmu/ apakšprogrammu/ specializāciju/ profilu;
14.2. uzrāda pasi vai personas apliecību (ID);
14.3. sniedz informāciju par vispārējo vidējo vai profesionālo vidējo izglītību:
 14.3.1. ja reģistrācijas laikā reflektants jau ir ieguvis vidējo izglītību apliecinošus dokumentus, tad reģistrācijas laikā uzrāda iepriekš iegūtās izglītības apliecinošo dokumentu oriģinālus (izglītību apliecinošo dokumentu ar visiem pielikumiem, tostarp sekmju izrakstiem un vispārējās vidējās izglītības sertifikātiem), vai arī sniedz apliecinājumu, ka JVLMA norādītajā informācijas sistēmā augšupielādēs elektroniski saņemtos iepriekš iegūtās izglītības apliecinošos dokumentus (ja tādi ir). 
Ja persona, reģistrējoties studijām, iesniegumā nav sniegusi piekrišanu šo personas datu izguvei no Valsts izglītības informācijas sistēmas vai JVLMA nav nodrošināta piekļuve Valsts izglītības informācijas sistēmā pieejamiem personu iepriekš iegūtās izglītības apliecinošiem dokumentiem, tad persona iesniedz šo dokumentu kopijas.
Ja persona, reģistrējoties studijām, iesniegumā apliecinājusi piekrišanu šo datu apstrādei, un JVLMA ir nodrošināta piekļuve Valsts izglītības informācijas sistēmā pieejamiem personu iepriekš iegūtās izglītības apliecinošiem dokumentiem, tad informāciju par personas vidējo izglītību apliecinošo dokumentu un informāciju par personas iepriekš iegūto augstāko izglītību apliecinošiem dokumentiem, kas izsniegti pēc 2017. gada 1. janvāra, JVLMA saņem no Valsts izglītības informācijas sistēmas.
14.3.1.1. Personām, kuras pretendē uz uzņemšanu īsā cikla vai pirmā cikla (bakalaura) studiju programmā un kuras vidējo izglītību ieguvušas 2004. gadā un vēlāk, jāiesniedz arī vispārējās vidējās izglītības sertifikāta kopija par centralizēto eksāmenu sekmīgu nokārtošanu mācību priekšmetos Latviešu valoda, Matemātika un Svešvaloda 1),2). Ja persona, reģistrējoties studijām, iesniegumā apliecinājusi piekrišanu šo datu apstrādei un šāda funkcionalitāte JVLMA ir pieejama, informāciju par personas vispārējās vidējās izglītības sertifikātiem, kas izsniegti pēc 2010. gada 1. septembra, un starptautisko testēšanas institūciju pārbaudījumiem svešvalodā, kas kārtoti pēc 2019. gada 1. janvāra, JVLMA saņem no Valsts izglītības informācijas sistēmas.
1)Sertifikāts un starptautiskās testēšanas institūcijas izsniegts dokuments par vērtējumu svešvalodas pārbaudījumā, ja centralizētais eksāmens svešvalodā aizstāts ar šīs institūcijas pārbaudījumu.
2)Ārzemnieks iesniegumam pievieno starptautiskās testēšanas institūcijas pēdējo piecu gadu laikā izsniegtu dokumentu, kas apliecina, ka ārzemnieka attiecīgās studiju programmas īstenošanas valodas prasme ir vismaz B2 līmenī. Minēto dokumentu nepievieno, ja ārzemnieks vidējo izglītību vai augstāko izglītību ieguvis attiecīgās studiju programmas īstenošanas valodā vai, ja ārzemnieks vidējo izglītību ieguvis Eiropas Savienības un Eiropas Ekonomikas zonas valstī vai Šveices Konfederācijā un viņa vidējo izglītību apliecinošajā dokumentā ir iekļauts svešvalodas zināšanu vērtējums, kas pielīdzināms vismaz B2 līmenim atbilstoši Eiropas vienotās valodu prasmes noteikšanas sistēmai.
14.3.1.2. Personas, kuras pretendē uz uzņemšanu īsā cikla vai pirmā cikla (bakalaura) studiju programmā un kuras ieguvušas vidējo izglītību pēc 2004. gada, bet nav kārtojušas centralizētos eksāmenus, iesniedz attiecīgās vidējās vai vidējās profesionālās izglītības iestādes direktora apliecinājumu, ka centralizētie eksāmeni nav kārtoti attaisnojoša iemesla dēļ. Šīs personas centralizēto eksāmenu sertifikāta kopijas vietā iesniedz dokumentus, kas apliecina vidējās izglītības gala pārbaudījumu vērtējumu priekšmetos Latviešu valoda, Matemātika un Svešvaloda, kur iegūtais vērtējums ir sekmīgs (10 ballu skalā) vai vismaz 3 – “viduvēji” (5 ballu skalā).
14.3.1.3. Personām, kuras pretendē uz uzņemšanu īsā cikla vai pirmā cikla (bakalaura) studiju programmā un kuras ieguvušas vidējo izglītību līdz 2004. gadam, kā arī personas, kuras ieguvušas vidējo izglītību ārvalstīs vai personas ar īpašām vajadzībām, centralizēto eksāmenu sertifikāta kopijas vietā iesniedz dokumentus, kas apliecina vidējās izglītības gala pārbaudījumu vērtējumu priekšmetos Latviešu valoda, Matemātika un Svešvaloda, kur iegūtais vērtējums ir sekmīgs (10 ballu skalā) vai vismaz 3 – “viduvēji” (5 ballu skalā).
14.3.2. Ja reģistrācijas laikā reflektants vēl nav ieguvis vidējo izglītību apliecinošu dokumentu, tad reflektants sniedz informāciju par apgūstamo vispārējās vai profesionālās izglītības programmu (izglītības iestādes nosaukumu, programmas nosaukumu, paredzamo izglītības dokumenta iegūšanas datumu) un apliecina piekrišanu iesniegt 14.3.1. punktā norādītos dokumentus pēc konkursa rezultātu izziņošanas, pirms studiju līguma slēgšanas;
14.4. Sniedz informāciju par brīvprātīgu pieteikšanos valsts aizsardzības dienestā un atvaļināšanu rezervē, beidzoties dienesta termiņam;
14.5. uzrāda un/vai iesniedz citus dokumentus, ja tas ir noteikts uzņemšanas noteikumos vai papildu pārbaudījumu satura prasībās;
14.6. par uzņemšanas organizāciju un norisi (par vienu pieteikumu) iemaksā 50,00 EUR JVLMA mājaslapas www.jvlma.lv Uzņemšanas sadaļā norādītajā kārtībā;
14.7. Ja persona izglītības dokumentu ir ieguvusi ārzemēs, tā iesniegumam pievieno Akadēmiskās informācijas centra vai tās augstskolas izsniegtu izziņu, kura ieguvusi tiesības veikt ārvalstīs iegūto izglītības dokumentu ekspertīzi, par to, kādam Latvijā izsniedzamam izglītības dokumentam vai Latvijā piešķiramam grādam, vai Latvijas kvalifikāciju ietvarstruktūras līmenim atbilst vai ir pielīdzināms ārvalstī izsniegtais izglītības dokuments (izņemot gadījumus, ja augstskola to saņem no Valsts izglītības informācijas sistēmas). Visiem iesniedzamajiem dokumentiem jābūt noformētiem latviešu valodā. AIC izziņa nav jāiesniedz, ja iepriekšējā izglītība iegūta kādā no Baltijas valstīm, un diploms par tās iegūšanu izsniegts pēc 2019. gada 7. janvāra.
14.8. Ja persona reģistrācijas laikā nevar ierasties JVLMA un personīgi iesniegt 14.1. punktā - 14.7. punktā uzskaitītos dokumentus, tā ne vēlāk kā divas darba dienas pirms dokumentu iesniegšanas termiņa beigām ar iesniegumu vēršas JVLMA, norādot iemeslu, kādēļ persona nevar iesniegt dokumentus klātienē un lūdz Uzņemšanas komisijai saskaņot dokumentu iesniegšanu kādā no šādiem veidiem:
14.8.1. dokumentus klātienē iesniegs pilnvarotā persona, norādot pilnvaroto personu;
14.8.2. dokumentu kopijas iesniegs attālināti vai pa pastu. Šādā gadījumā Uzņemšanas komisija, ņemot vērā iesniegumā minētos iemeslus un apstākļus, nosaka termiņu, kādā personai klātienē jāuzrāda dokumentu oriģināli, un, ja persona noteiktajā termiņā tos neuzrāda, tās pieteikums vai personas uzņemšanas konkursa rezultāts tiek anulēts, neatgriežot iemaksāto reģistrācijas maksu.

15. Iesniegtā informācija tiek reģistrēta LAIS datu bāzē.

16. JVLMA reflektantiem var tikt nodrošināts koncertmeistars uz iestājpārbaudījumu norisi ar nosacījumu, ka 2 (divas) nedēļas pirms plānotā iestājpārbaudījuma reflektants ir iesniedzis JVLMA Studiju daļā (101. kabinets) pie sekretāres skaņdarbu nošu materiālu un pieteicis koncertmeistaru JVLMA mājaslapā publicētajā pieteikuma veidlapā: https://www.jvlma.lv/studijas/uznemsana.
17. Ja līdz pieteikšanās termiņa beigām reflektantu skaits studiju programmas apakšprogrammā, specializācijā un/vai profilā ir mazāks nekā JVLMA noteiktais minimālais studiju vietu skaits, Uzņemšanas komisija var pieņemt lēmumu pārtraukt uzņemšanas procesu attiecīgajā studiju programmas apakšprogrammā, specializācijā un/vai profilā.
18. Uzņemšanas komisija sadarbībā ar Mākslu pedagoģijas nodaļu sagatavo to alternatīvo studiju programmu apakšprogrammu, specializāciju un/vai profilu sarakstu, kurās uzņemšanas laikā var piedāvāt pieteikties reflektantiem, ja Uzņemšanas komisija šo noteikumu 17. punkta kārtībā pieņēmusi lēmumu par uzņemšanas procesa pārtraukšanu.

19.Konkursa norise uz studiju vietām:

19.1.  Lai atlasītu atbilstošākos pretendentus uzņemšanai studiju programmās, JVLMA rīko atklātu un vienlīdzīgu konkursu. Konkurss notiek, pamatojoties uz iestājpārbaudījumos iegūtajiem rezultātiem. Attiecībā uz reflektantiem, kas brīvprātīgi pieteikušies valsts aizsardzības dienestā un pabeiguši to, pretendē uz studijām pirmā cikla (bakalaura) studiju programmā, kā arī atbilst studiju programmas uzņemšanas noteikumiem, uzņemšanas process notiek saskaņā ar spēkā esošiem normatīviem aktiem.
19.2.  Konkurss notiek šādās mērķgrupās: 
19.2.1. īsā cikla profesionālās augstākās izglītības studiju programmas Mūzikas, dejas, mākslas skolotājs
19.2.1.1. apakšprogrammas Mūzikas skolotājs konkurss notiek divās mērķgrupās:
1) specializācijās klavierspēles, akordeona spēles, vijoļspēles, alta spēles, čella spēles, kontrabasa spēles, kokles spēles, ģitāras spēles, flautas spēles, obojas spēles, klarnetes spēles, fagota spēles, saksofona spēles, mežraga spēles, trompetes spēles, trombona spēles, eifonija spēles, tubas spēles, sitaminstrumentu spēles skolotājs, Mūzikas skolotājs pirmsskolā notiek vienots konkurss;
2) specializācijā mūzikas teorijas un literatūras skolotājs notiek vienots konkurss.
19.2.1.2. apakšprogrammā Deju skolotājs konkurss notiek vienots vienā mērķgrupā.

19.2.2.  profesionālajā bakalaura studiju programmā Mūzikas, teātra mākslas, dejas, vizuālās mākslas skolotājs
19.2.2.1. apakšprogrammā Skolotājs mūzikā un kultūras studijās konkurss notiek šādās mērķgrupās:
1) specializācijā Vispārējās izglītības mūzikas skolotājs konkurss notiek vienots vienā mērķgrupā;
2) specializācijā Profesionālās izglītības mūzikas skolotājs/ profilos klavierspēles, akordeona spēles, vijoļspēles, alta spēles, čella spēles, kontrabasa spēles, kokles spēles, ģitāras spēles, flautas spēles, obojas spēles, klarnetes spēles, fagota spēles, saksofona spēles, mežraga spēles, trompetes spēles, trombona spēles, eifonija spēles, tubas spēles, sitaminstrumentu spēles skolotājs konkurss notiek vienots vienā mērķgrupā;
3) specializācijā Profesionālās izglītības mūzikas skolotājs/ profilā mūzikas teorijas un literatūras skolotājs konkurss notiek vienots vienā mērķgrupā;
4) specializācijā Profesionālās izglītības mūzikas skolotājs/ profilā populārās un džeza mūzikas skolotājs (džeza instrumentu spēlēs skolotājs (konkrēta mūzikas instrumenta nosaukums) vai džeza mūzikas dziedāšanas skolotājs) konkurss notiek vienots vienā mērķgrupā;
5) specializācijā Profesionālās izglītības mūzikas skolotājs/profilā akadēmiskās dziedāšanas skolotājs konkurss notiek vienots vienā mērķgrupā.
19.2.2.2. apakšprogrammā Skolotājs dejā un kultūras studijās specializācijā Profesionālās ievirzes un interešu izglītības deju un kultūras studiju skolotājs konkurss notiek vienots vienā mērķgrupā.

19.3. [bookmark: _Hlk230897234]Papildu prasību pārbaude (iestājpārbaudījumi) notiek no 2026. gada 30. jūnija līdz 4. jūlijam klātienē JVLMA mājaslapas www.jvlma.lv Uzņemšanas sadaļā norādītajā kārtībā.
19.4. Konsultāciju saraksts un iestājpārbaudījumu norises grafiki tiek publicēti JVLMA mājaslapā www.jvlma.lv.
19.5. Pārbaudījumus vērtē JVLMA rektora apstiprinātās iestājpārbaudījumu vērtēšanas komisijas.
19.6. Pamatojoties uz iestājpārbaudījumu vērtēšanas komisiju vērtējumiem, konkursa rezultātus apkopo un atbilstoši kritērijiem apstiprina Uzņemšanas komisija.
19.7. Konkurss notiek pa mērķgrupām (19.2. punkts) atbilstoši noteiktajām studiju vietu kvotām. Kvotas nosaka JVLMA Senāta apstiprinātajā nolikumā “Nolikums par no valsts budžeta līdzekļiem finansēto studiju vietu sadalījuma kārtību JVLMA studiju programmās studējošajiem” noteiktajā kārtībā.
19.8. Uzņemšanas komisija reflektantu rezultātus konkursā aprēķina un sarindo (jo lielāks kopējais punktu skaits, jo labāks rezultāts iestājpārbaudījumos) pēc iegūtā kopējā punktu skaita (formulā apzīmēts ar P), kurus aprēķina, summējot visu iestājpārbaudījumu punktu skaitu, kas reizināti ar attiecīgo iestājpārbaudījumu koeficientiem (skat. šo noteikumu 10. un 11. punkta apakšpunktos). Kopējais punktu skaits tiek dalīts ar koeficientu summu. Aprēķins tiek veikts pēc šādas formulas:
P = 
P – kopējais punktu skaits
V – vērtējums iestājpārbaudījumā 10 ballu skalā (10. un 11. punkts)
K – attiecīgā iestājpārbaudījuma koeficients (10. un 11. punkts)


“Vērtējums iestājpārbaudījumā” ir iestājpārbaudījumu vērtēšanas komisijas noteikts vērtējums 10 ballu skalā katrā no šo noteikumu 10. un 11. punktā paredzētajiem papildu prasību pārbaudījumiem attiecīgajai studiju programmas apakšprogrammai un/vai specializācijai.
19.9.  Ja diviem vai vairākiem reflektantiem konkursa rezultāts (pielietojot 19.8. punktā norādīto formulu) ir līdzvērtīgs, tad tiek ņemts vērā 10. un 11. punktā noteiktajā prioritārajā pārbaudījumā iegūtais augstākais vērtējums, bet, ja diviem vai vairākiem reflektantiem arī prioritārajā pārbaudījumā iegūtā augstākā vērtējuma kritērijs ir līdzvērtīgs, tad tiek ņemta vērā iegūtā augstākā vidējā balle pārējos pārbaudījumos. Ja pēc šo kritēriju piemērošanas vairākiem reflektantiem joprojām ir vienāds iestājpārbaudījuma rezultāts un visu šo reflektantu uzņemšana pārsniegtu atbilstoši 19.7. punktam noteikto studiju vietu kvotu skaitu, uzņemšanas komisijai ir tiesības pieņemt lēmumu neuzņemt nevienu no reflektantiem ar attiecīgo rezultātu.
19.10. Neatkarīgi no saņemtā vērtējuma reflektantam ir tiesības kārtot visus iestājpārbaudījumus.
19.11. Reflektants zaudē tiesības pretendēt uz studiju vietu JVLMA, ja:
19.11.1. reflektants neierodas uz pārbaudījumu noteiktajā laikā;
19.11.2. kādā no iestājpārbaudījumiem ir saņemts vērtējums, kas ir zemāks par 4 ballēm;
19.11.3. līdz dokumentu iesniegšanai noteiktajam termiņam vai līdz citam ar Uzņemšanas komisiju saskaņotam termiņam, reflektants nav iesniedzis/ uzrādījis kādu no 14.1. punktā - 14.7. punktā minētajiem dokumentiem;
19.11.4. atklājas, ka viņš par sevi vai savu iepriekšējo izglītību ir sniedzis nepatiesu informāciju;
19.11.5. [bookmark: _heading=h.gjdgxs]iestājpārbaudījumos ir konstatēta neatļautu palīglīdzekļu izmantošana vai cits akadēmiskā godīguma pārkāpums (piem., citu autoru darbu uzdošana par savējo).
19.12. [bookmark: _heading=h.i52odht63vxh]Uzņemšanas komisija iestājpārbaudījumu rezultātus apkopo un izvērtē. Konkursa rezultātus izziņo JVLMA interneta mājaslapā un paziņo konkursu izturējušajam reflektantam personiski ne vēlāk kā trīs darba dienu laikā no pēdējās pārbaudījumu dienas.
19.12.1. Reflektanti, kas ir izturējuši konkursu un reģistrējušies studijām Nolikuma 14.3.2. punktā norādītajā kārtībā pirms vidējās izglītības iegūšanas, tiek uzņemti īsā cikla vai pirmā cikla (bakalaura) studiju programmā pēc vidējās izglītības iegūšanas un šo noteikumu 9. punktā norādīto centralizēto eksāmenu nokārtošanas vai 9.1. apakšpunktā norādītajos gadījumos sekmīga vērtējuma iegūšanas vidējās izglītības gala pārbaudījumā priekšmetos Latviešu valoda, Matemātika un Svešvaloda.
19.13. Reflektanti, kas brīvprātīgi pieteikušies valsts aizsardzības dienestā un pabeiguši to, kā arī atbilst studiju programmas uzņemšanas noteikumiem, tiek uzņemti valsts finansētā studiju vietā īsā cikla vai pirmā cikla (bakalaura) studiju programmā bez konkursa. Par studiju programmas uzņemšanas noteikumiem atbilstošu reflektantu uzskatāma persona:
19.13.1. kurai ir studiju programmas prasībām atbilstoša iepriekšējā izglītība, tostarp, kura ir nokārtojusi šo noteikumu 9. punktā uzskaitītos centralizētos eksāmenus vai 9.1. apakšpunktā norādītajos gadījumos ieguvusi sekmīgu vērtējumu vidējās izglītības gala pārbaudījumā priekšmetos Latviešu valoda, Matemātika un Svešvaloda;
19.13.2. kura ir kārtojusi attiecīgajai studiju programmai (Noteikumu IV vai V sadaļā) noteiktās papildu prasību pārbaudes (iestājpārbaudījumus) un iegūtais vērtējums nav zemāks par 4 – “gandrīz viduvēji”.
19.14. Ja pēc konkursa rezultātu apkopošanas pretendentu skaits studiju programmas apakšprogrammā, specializācijā un/vai profilā ir mazāks nekā JVLMA noteiktais minimālais studiju vietu skaits, Uzņemšanas komisija var pieņemt lēmumu par:
19.14.1. konkursa rezultātu apstiprināšanu mazākam pretendentu skaitam, ja ir iespējama programmas īstenošanas nodrošināšana, racionāli izmantojot līdzekļus. Ja attiecīgā apakšprogramma tiek īstenota sadarbībā ar citu augstskolu, lēmums tiek saskaņots ar sadarbības augstskolas pārstāvi. Lēmuma pieņemšanā ar balsstiesībām tiek pieaicināts JVLMA Senāta priekšsēdētājs, Finanšu un attīstības prorektors un JVLMA Studējošo pašpārvaldes pārstāvis;
19.14.2. konkursa rezultātu neapstiprināšanu un:
19.14.2.1. akadēmiskā darba prorektors var izsludināt uzņemšanas turpināšanu studiju programmas apakšprogrammā, specializācijā un/vai profilā;
19.14.2.2. atteikt reģistrāciju studiju programmas apakšprogrammā, specializācijā un/vai profilā un piedāvāt reflektantiem reģistrēt viņu pieteikumu citā studiju programmas apakšprogrammā, specializācijā un/vai profilā vai alternatīvā studiju programmā, apakšprogrammā, specializācijā un/vai profilā pēc reflektanta izvēles. Ja reflektants nevēlas pretendēt uz studiju vietu citā studiju programmā, apakšprogrammā, specializācijā un/vai profilā, tad viņam tiek atgriezta reģistrācijas maksa.
19.15. Uzņemšanas komisija sadarbībā ar Mākslu pedagoģijas nodaļu sagatavo alternatīvo studiju programmu, apakšprogrammu, specializāciju un/vai profilu sarakstu noteikumu 19.14.2.2. punkta izpildīšanai.
20. Pamatojoties uz Uzņemšanas komisijas lēmumu par reflektantu uzņemšanu studijām JVLMA, studiju līgumu slēgšanas datumus paziņo uzņemšanas rezultātu paziņošanas dienā. Reflektanti, kuri reģistrējušies studijām, neuzrādot vidējo izglītību apliecinošu dokumentu, pirms studiju līguma slēgšanas iesniedz JVLMA vidējo izglītību apliecinošu dokumentu un 14.3.1. punktā norādītos dokumentus JVLMA mājaslapas www.jvlma.lv Uzņemšanas sadaļā norādītajā kārtībā.
21. Reflektantu, kurš ir noslēdzis studiju līgumu ar JVLMA, imatrikulē studiju programmā ar rektora rīkojumu.
22. Ja studiju programmā, studiju programmas apakšprogrammā, specializācijā un/vai profilā imatrikulēto pretendentu skaits ir mazāks nekā JVLMA noteiktais minimālais studiju vietu skaits, akadēmiskā darba prorektors var izsludināt uzņemšanas turpināšanu studiju programmā.
VI. Uzņemšanas informācijas pieejamība
23. Informāciju par uzņemšanu studiju programmā nodrošina JVLMA Uzņemšanas komisijas sekretārs.
24. Uzņemšanas noteikumus un Uzņemšanas pārbaudījumu saturu nākamajam akadēmiskajam gadam JVLMA izstrādā, apstiprina un publisko (arī mājaslapā internetā, adrese: www.jvlma.lv) līdz kārtējā gada 30. novembrim.
VII. Apelācijas kārtība
25. Reflektanti, kuri papildu prasību pārbaudes vai uzņemšanas procesā ir konstatējuši pārkāpumus, konkrētā iestājpārbaudījuma dienā ir tiesīgi iesniegt rakstveida apelāciju. Uzņemšanas komisijas priekšsēdētājam adresētu pretenziju reflektants iesniedz Uzņemšanas komisijas sekretāram, kurš iesniegumu reģistrē un nodod Uzņemšanas komisijas priekšsēdētājam izskatīšanai. Atbildi uz reflektanta iesniegumu Uzņemšanas komisija sniedz nākamajā dienā pēc apelācijas saņemšanas.
26. Uzņemšanas komisijas lēmumu par konkursa rezultātiem var apstrīdēt, iesniedzot iesniegumu JVLMA rektoram trīs dienu laikā no konkursa rezultātu paziņošanas.
27. JVLMA rektora pieņemto lēmumu persona var pārsūdzēt Administratīvā procesa likumā noteiktajā kārtībā.
28. Personai, kura pretendē uz uzņemšanu studiju programmā, Administratīvā procesa likumā noteiktajā kārtībā ir tiesības prasīt, lai JVLMA lēmums par atteikšanos imatrikulēt šo personu tiktu noformēts rakstiski.




Senāta priekšsēdētāja	docente Ieva Dzērve




Pielikums Nr.1 
pie Jāzepa Vītola Latvijas Mūzikas akadēmijas Uzņemšanas noteikumiem studiju programmās 2026./2027. akadēmiskajam gadam.

Noteikumi apstiprināti Senāta sēdē 2025. gada 5. novembrī, protokols nr.8

Iestājpārbaudījuma programma studijām īsā cikla profesionālās augstākās izglītības studiju programmā 

1. Ziņas par reflektantu

	Reflektanta Nr.
	

	studiju programmas līmenis
	Īsā cikla profesionālās augstākās izglītības studiju programma 

	studiju programmas nosaukums
	Mūzikas, dejas, mākslas skolotājs

	Apakšprogrammas nosaukums (pasvītrot nepieciešamo)
	Mūzikas skolotājs

Dejas skolotājs


	Specializācijas nosaukums (tikai apakšprogrammai Mūzikas skolotājs, pasvītrot nepieciešamo)
	klavierspēles, akordeona spēles, vijoļspēles, alta spēles, čella spēles, kontrabasa spēles, kokles spēles, ģitāras spēles, flautas spēles, obojas spēles, klarnetes spēles, fagota spēles, saksofona spēles, mežraga spēles, trompetes spēles, trombona spēles, eifonija spēles, tubas spēles, sitaminstrumentu spēles skolotājs, mūzikas teorijas un literatūras skolotājs, Mūzikas skolotājs pirmsskolā



2. Papildu prasību pārbaudījuma saturs

	










pretendenta paraksts:                                            datums:   




Pielikums Nr.2
pie Jāzepa Vītola Latvijas Mūzikas akadēmijas Uzņemšanas noteikumiem studiju programmās 2026./2027. akadēmiskajam gadam.

Noteikumi apstiprināti Senāta sēdē 2025. gada 5. novembrī, protokols nr.8

Iestājpārbaudījuma programma studijām profesionālajā bakalaura studiju programmā

1. Ziņas par reflektantu

	Reflektanta Nr.
	

	studiju programmas līmenis
	Profesionālā bakalaura studiju programma 

	studiju programmas nosaukums
	Mūzikas, teātra mākslas, dejas, vizuālās mākslas skolotājs

	Apakšprogrammas nosaukums (pasvītrot nepieciešamo)
	Skolotājs mūzikā un kultūras studijās
Skolotājs dejā un kultūras studijās

	Specializācijas nosaukums (tikai apakšprogrammai Skolotājs mūzikā un kultūras studijās, pasvītrot nepieciešamo)
	Vispārējās izglītības mūzikas skolotājs
Profesionālās izglītības mūzikas skolotājs

	Profils (tikai apakšprogrammai Skolotājs mūzikā un kultūras studijās, pasvītrot nepieciešamo)
	klavierspēles, akordeona spēles, vijoļspēles, alta spēles, čella spēles, kontrabasa spēles, kokles spēles, ģitāras spēles, flautas spēles, obojas spēles, klarnetes spēles, fagota spēles, saksofona spēles, mežraga spēles, trompetes spēles, trombona spēles, eifonija spēles, tubas spēles, sitaminstrumentu spēles skolotājs, mūzikas teorijas un literatūras skolotājs, populārās un džeza mūzikas skolotājs (džeza instrumentu spēles skolotājs (konkrēta mūzikas instrumenta nosaukums) vai džeza mūzikas dziedāšanas skolotājs), akadēmiskās dziedāšanas skolotājs



2. Papildu prasību pārbaudījuma saturs

	




pretendenta paraksts:                                            datums:   

